cyanic-selkie/wikianc huggingface dataset:
জেনিসারি বাহিনী
যুদ্ধ সরঞ্জাম
১৫২৬ সালে হাঙ্গেরির যুদ্ধে ও ভিয়েনা যুদ্ধে জেনিসারি বাহিনীর ইঞ্জিনিয়ারিং কোরের সদস্যরা ব্যাপক সাফল্য প্রদর্শন করে। একটি বিশেষ ধরনের তরবারী ছিল জেনিসারিদের চিহ্নিত অস্ত্র। ১৬ শতকে জেনিসারি অত্যন্ত দক্ষতার সাথে মাস্কাট এর ব্যবহার শুরু করে। ৮০ মিলিমিটার মাপের বিশাল আকার ট্রেঞ্চ গান তারা ব্যবহার করত। জেনিসারিরা প্রচুর পরিমাণে হ্যান্ড গ্রেনেড এবং হ্যান্ড কামান ব্যবহার করত। ‍ক্রিতানের যুদ্ধের পরে জেনিসারি বাহিনী তে পিস্তল জনপ্রিয় অস্ত্র হিসেবে ব্যবহৃত হতো।
যুদ্ধ
অটোমানরা তাদের সব কয়টি গুরুত্বপূর্ণ যুদ্ধে জেনেসারি বাহিনীকে ব্যবহার করেছিল। বিশেষ করে ১৪৫৩ সালে কনস্টান্টিনোপল বিজয়, মিশরের মামলুকদের বিরুদ্ধে যুদ্ধে, হাঙ্গেরি এবং অস্ট্রিয়ার যুদ্ধে তাদের ব্যবহার করা হয়। এসব যুদ্ধে সুলতান নিজে এই বাহিনীর নেতৃত্ব দিতেন। জেনিসারি বাহিনী ছিল অটোমান সেনাবাহিনীর একমাত্র পদাতিক বাহিনী। তাদের মূল দায়িত্ব ছিল ক্ষুদ্র আগ্নেয়াস্ত্রের ব্যবহার এর মাধ্যমে সুলতানকে রক্ষা করা। বিশেষ করে যখন অশ্বারোহী বাহিনী কৌশলগত ভাবে যুদ্ধক্ষেত্রে ও থেকে পশ্চাৎপসরণ করত তখন যুদ্ধক্ষেত্রের মধ্যভাগের প্রতিরক্ষাকে নিশ্চিত করা। জেনিসারি বাহিনীতে বিস্ফোরক বিশেষজ্ঞ, প্রকৌশলী এবং শার্প শুটারদের নিয়ে গঠিত ছোট ছোট বিশেষজ্ঞ সৈন্যদল ছিল। প্রকৌশলীরা দুর্গের প্রাচীরের নিচ দিয়ে সুরঙ্গ খনন করে দুর্গ দখল করতে অন্যদের সাহায্য করতো।
বিদ্রোহ ও অবলুপ্তি
১৪৪৯ সালে বেতন বৃদ্ধির দাবিতে তারা প্রথম বিদ্রোহ সংঘটিত করে। সেই দাবি তারা আদায় করেছিল। ১৪৫১ সাল থেকে প্রত্যেক সুলতান সিংহাসনে আরোহণের পর জেনিসারি বাহিনীর প্রতিটি সদস্যকে উপঢৌকন প্রদান করতে হয়। ১৫৬৬ সালে সুলতান দ্বিতীয় সেলিম জেনিসারিদের বিবাহের অনুমতি প্রদান করেন। ১৬৬২ সাল থেকে জেনেসারিরা সাম্রাজ্যের প্রতি এক বিরাট হুমকি হিসেবে দেখা দিতে শুরু করে। ১৬২২ সালে পোল্যান্ড যুদ্ধের পর তরুণ সম্রাট দ্বিতীয় উসমান জেনিসারিদের সুযোগ সুবিধা হ্রাস করতে সচেষ্ট হন। একই বছর বসন্তকালে একটি গুজব শোনা যায় যে সুলতান জেনিসারিদের বিরুদ্ধে অভিযান প্রেরণ করবেন। এই গুজবের পরিপ্রেক্ষিতে তারা বিদ্রোহ করে। সুলতানকে কুখ্যাত সপ্ত মিনারে বন্দী অবস্থায় হত্যা করা হয়।
১৮০৪ সালে দাহিআজ নামে সার্বিয়ার একজন সামরিক শাসক সুলতানের অবাধ্য হয়ে ক্ষমতা দখল করে। তারা ভয় পাচ্ছিল যে সুলতান সার্বীয়দের ব্যবহার করে তাদের বিরুদ্ধে ব্যবস্থা নেবে। এ সময় জেনিসারিরা সার্বিয়ার বিশিষ্ট ব্যক্তিদের কে হত্যা করে তাদের কর্তিত মস্তক শহরের কেন্দ্রে দর্শনার্থীদের জন্য রেখেছিল যাতে করে জেনেসারিদের শাসনের বিরুদ্ধে কেউ প্রতিবাদ করতে ভয় পায়। এই ঘটনা সার্বিয়া বিদ্রোহের জন্ম দেয় এবং সার্বিয়ায় ৩০০ বছরের অটোমান শাসনের অবসান ঘটায়।
১৮০৭ সালে জেনিসারি বিদ্রোহ সুলতান তৃতীয় সেলিম কে ক্ষমতাচ্যুত করে। সেলিম পশ্চিম ইউরোপে একটি আধুনিক সেনাবাহিনী গড়ে তুলতে চেয়েছিলেন। সেলিমের অনুসারীরা চতুর্থ মোস্তফা কর্তৃক তাকে হত্যা করার পূর্বে তাকে উদ্ধার করতে ব্যর্থ হয়। যদিও পরে তারা দ্বিতীয় মাহমুদকে ১৮০৮ সালে ক্ষমতায় বহাল করে। জেনেসারিরা দ্বিতীয় মাহমুদকে ক্ষমতাচ্যুত করার হুমকি দিলে তিনি বন্দী মুস্তাফা কে মৃত্যুদণ্ড প্রদান করেন এবং পরে জেনিসারিদের সাথে একটি সমঝোতায় আসেন। জেনিসারিদের হুমকি সত্ত্বেও তিনি ধীরে ধীরে গোপনে তার অবস্থান সুদৃঢ় করতে থাকেন। তাদের ক্ষমতার অপব্যবহার, সেনাবাহিনী পুনর্গঠনে বাধা প্রদান এবং ১ লক্ষ ৩৫ হাজার সদস্যের বিশাল খরচ ক্রমেই অসহনীয় হয়ে উঠতে থাকে। ১৮২৬ সালে সুলতান জেনিসারি বাহিনীর বিরুদ্ধে অভিযান চালানোর জন্য যথেষ্ট শক্তি অর্জন করেন। তিনি একটি অধিকতর আধুনিক সেনাবাহিনী গঠন করার ঘোষণা দেন। যেমনটি ধারণা করা হয়েছিল জেনিসারিরা বিদ্রোহ করে এবং সুলতানের প্রাসাদ এর দিকে অগ্রসর হতে থাকে। অবশ্যম্ভাবী সংঘর্ষে সম্রাটের অনুগত গোলন্দাজ বাহিনী জেনিসারি বাহিনীর ব্যারাক এর উপর গোলাবর্ষণ করে ধ্বংস করে দেয়। প্রায় ৪ হাজার জেনিসারি সৈন্য হতাহত হয়। এই অভিযানের পর বেঁচে যাওয়া জেনেসারি সৈনিকদের হয় হত্যা করা হয় না হয় তাদের নির্বাসনে পাঠানো হয়। তাদের সমস্ত সম্পত্তি সম্রাট বাজেয়াপ্ত করেন।
জেনিসারি বাহিনীর অবলুপ্তির পর ১২ হাজার নতুন সৈনিক নিয়ে একটি নতুন বাহিনী গঠন করা হয়। যে বাহিনীর সংক্ষিপ্ত নাম ছিল মন্সুর বাহিনী। ১৮৩০ সালে এই বাহিনীর সৈন্য সংখ্যা ২৭ হাজারে উন্নতি হয় এবং একটি অশ্বারোহী বাহিনী এতে সংযোজন করা হয়। এরপর অটোমান সাম্রাজ্যের অন্যান্য বাহিনীগুলোকে একত্রিত করে একটি সুশৃংখল সেনাবাহিনীতে রূপান্তর করা হয়। এই সেনাবাহিনী অটোমান সাম্রাজ্যের বিলুপ্তি পর্যন্ত স্থায়ী হয়েছিল।
আজমল কাসাব
মোহাম্মদ আজমল আমির কাসব ((13 সেপ্টেম্বর ১৯৮৭ - ২১ নভেম্বর ২০১২) ছিল এক পাকিস্তানি সন্ত্রাসবাদী। সে ভারতে ২০০৮ মুম্বই জঙ্গি হামলায় জড়িত ছিল। কাসবই উক্ত হামলার ঘটনার সঙ্গে জড়িত একমাত্র সন্ত্রাসবাদী যাকে পুলিশ জীবিত অবস্থায় গ্রেফতার করে। পাকিস্তান সরকার প্রথমে অস্বীকার করলেও, ২০০৯ সালের জানুয়ারি মাসে স্বীকার করে নেয় যে কাসব পাকিস্তানের নাগরিক। ২০১০ সালের ৩ মে একটি ভারতীয় আদালত তাকে হত্যা, ভারতের বিরুদ্ধে যুদ্ধ ঘোষণা, বিস্ফোরক পদার্থ বহন ও অন্যান্য অপরাধে অভিযুক্ত করে। ওই বছরই ৬ মে উক্ত আদালত চারটি অপরাধের মামলায় তার মৃত্যুদণ্ড ও পাঁচটি অপরাধের মামলায় যাবজ্জীবন কারাদণ্ড ঘোষণা করে। ২০০৮ সালের ২৬ নভেম্বর নয় জন সন্ত্রাসবাদীর সহায়তায় ভারতের মুম্বই শহরে ১৬৬ জন নাগরিককে হত্যার অভিযোগে কাসবের মৃত্যুদণ্ড ঘোষিত হয়। তার বিরুদ্ধে ভারতের বিরুদ্ধে যুদ্ধঘোষণা সহ আরও ৮০টি অপরাধের অভিযোগ প্রমাণিত হয়, যার শাস্তিও মৃত্যুদণ্ড। ২০১১ সালের ২১ ফেব্রুয়ারি বোম্বাই হাইকোর্ট কাসবের মৃত্যুদণ্ডের রায় বহাল রাখে। ২০১২ সালের ২৯ আগস্ট ভারতের সুপ্রিম কোর্টও সেই রায় বহাল রাখে। ২০১২ সালের ২১ নভেম্বর সকাল সাড়ে সাতটায় কাসবের ফাঁসি কার্যকর করা হয়।
আতিকুল ইসলাম (মেয়র)
আতিকুল ইসলাম (জন্ম ১ জুলাই ১৯৬১) একজন বাংলাদেশি ব্যবসায়ী, রাজনীতিবিদ ও মন্ত্রী পদমর্যাদায় ঢাকা উত্তর সিটি কর্পোরেশনের দায়িত্বপ্রাপ্ত মেয়র। তিনি ২০১৯ সালের ২৮ ফেব্রুয়ারিতে অনুষ্ঠিত ঢাকা উত্তর সিটি কর্পোরেশনের উপ-নির্বাচনে মেয়র হিসেবে নির্বাচিত হন এবং ৭ মার্চ মেয়র হিসেবে শপথ গ্রহণ করেন। এরপর ২০২০ সালের ১ ফেব্রুয়ারিতে অনুষ্ঠিত নির্বাচনে তিনি পুনরায় মেয়র নির্বাচিত হন। এরপূর্বে তিনি ২০১৩-১৪ সাল মেয়াদে বাংলাদেশ পোশাক প্রস্তুতকারক ও রপ্তানিকারক সমিতির সভাপতি হিসেবে দায়িত্ব পালন করেন।
প্রারম্ভিক জীবন
আতিকুল ইসলাম ১৯৬১ সালের ১ জুলাই নীলফামারী জেলার সৈয়দপুর শহরে জন্মগ্রহণ করেন। তার পৈতৃক নিবাস কুমিল্লা জেলার দাউদকান্দি উপজেলায় (বর্তমান তিতাস উপজেলা)। তার পিতার নাম মমতাজউদ্দিন আহমেদ ও মাতার নাম মাজেদা খাতুন। এই দম্পতির ৬ মেয়ে ও ৫ ছেলের মধ্যে আতিকুল সবার ছোট। আতিকুলের জন্মের সময় তার পিতা সৈয়দপুরে কর্মরত ছিলেন। আতিকুল বিএএফ শাহীন স্কুল ও কলেজ থেকে মাধ্যমিক ও উচ্চ মাধ্যমিক সম্পন্ন করেন।
কর্মজীবন
আতিকুল ইসলাম ও তার ভাই শফিকুল ইসলাম ১৯৮৫ সালে ইসলাম গ্রুপ প্রতিষ্ঠা করার মাধ্যমে পোশাকখাতে ব্যবসা শুরু করেন। বর্তমানে তিনি গ্রুপটির পরিচালক হিসেবে দায়িত্ব পালন করছেন। তিনি ২০১৩-১৪ মেয়াদে বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সভাপতি হিসেবে দায়িত্ব পালন করেন। এছাড়াও তিনি বাংলাদেশের পোশাকখাতের শ্রম পরিস্থিতি ও পণ্যের মান উন্নয়নে গঠিত সেন্টার অব এক্সিলেন্স ফর বাংলাদেশ অ্যাপারেল ইন্ডাস্ট্রিজের সভাপতি হিসেবেও দায়িত্ব পালন করছেন। বাংলাদেশ সরকার তাকে বাণিজ্যিক গুরুত্বপূর্ণ ব্যক্তি (সিআইপি) হিসেবে ঘোষণা করে।
২০১৫ সালের ২৮ এপ্রিল ঢাকা উত্তর সিটি কর্পোরেশনের নির্বাচনে তৎকালীন মেয়র আনিসুল হক জয় লাভ করেন কিন্তু ২০১৭ সালের ৩০ নভেম্বর তার মৃত্যুতে মেয়রের আসনটি শূন্য হওয়ার পর, ২০১৯ সালের ২৮ ফেব্রুয়ারি পুনরায় উপ-নির্বাচন অনুষ্ঠিত হয় যাতে আওয়ামী লীগের সমর্থনে আতিকুল ইসলাম জয়লাভ করেন। ২০২০ সালের ১ ফেব্রুয়ারির নির্বাচনে তিনি আওয়ামী লীগের মনোনয়নে পুনরায় মেয়র হিসেবে নির্বাচিত হন।
পারিবারিক জীবন
আতিকুল ব্যক্তিগত জীবনে ডেন্টাল সার্জন শায়লা সাগুফতা ইসলামের সাথে বিবাহ বন্ধনে আদ্ধ হন। এই দম্পতির এক কন্যা রয়েছে। আতিকুল ইসলামের পিতা মমতাজউদ্দিন আহমেদ ছিলেন একজন পুলিশ কর্মকর্তা। মমতাজউদ্দিন ১৯৬৫ সালে পুলিশ সুপারিনটেনডেন্ট (এসপি) হিসাবে অবসর গ্রহণ করেন। আতিকুলের ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন এবং অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন।
টিম প্যারাভিসিনি
টিম প্যারাভিসিনি (জন্ম ২৫ এপ্রিল ১৯৮১) একজন অবসরপ্রাপ্ত অস্ট্রেলীয় দীর্ঘ লম্ফবিদ।
তিনি ২০০২ এবং ২০০৭ সালে অস্ট্রেলিয়ান চ্যাম্পিয়ন হন। তার ব্যক্তিগত সেরা লাফ ছিল ৮.১৮ মিটার, যা ফেব্রুয়ারী ২০০৫ সালে ক্যানবেরায় অর্জিত। ২০০৮ মৌসুমের পর তিনি অবসর নেন।
দুবাই আন্তর্জাতিক বিমানবন্দর
দুবাই আন্তর্জাতিক বিমানবন্দর (আইএটিএ: ডিএক্সবি, আইসিএও: ওএমডিবি) (আরবি: مطار دبي الدولي) হল সংযুক্ত আরব আমিরাতের প্রধান আন্তর্জাতিক বিমানবন্দর এবং সংযুক্ত আরব আমিরাতের আন্তর্জাতিক বিমানবন্দর। এটি পৃথিবীর তৃতীয় বৃহত্তম ব্যস্ততম বিমানবন্দর, বিশ্বের ৬ম ব্যস্ততম কার্গো এয়ারপোর্ট, এয়ারবাস এ ৩৮০ এবংবোয়িং ৭৭৭ আন্দোলনের সবচেয়ে বেশি বিমানবন্দর, এবং বিশ্বের অপেক্ষাকৃত সর্বাধিক বিমানবন্দর মাত্র দুটি রানওয়ে দিয়ে ২০১২ সালে, ডিএক্সবি 83.6 মিলিয়ন যাত্রী, ২.59 মিলিয়ন টন কার্গো এবং ২২০ উড়োজাহাজ চালান পরিচালনা করে।
২০০৫-এ চেন্নাইয়ে বন্যা
২০০৫-এ চেন্নাইয়ে বন্যা ছিল ভারতের চেন্নাই শহরে আঘাত হানা সবচেয়ে ভয়াবহ বন্যা। উত্তর-পূর্ব মৌসুমি বায়ুর প্রভাবে (নভেম্বর-ডিসেম্বর ২০০৫) ভারী বৃষ্টির ফলে বন্যা হয়েছিল। ত্রাণ শিবিরে খাদ্য ও অর্থের জন্য পদদলিত হওয়ার দুটি ঘটনায় ৫০ জনেরও বেশি মানুষ নিহত হয়েছিল।
কেন বন্যা বিপজ্জনক ছিল
চেন্নাইয়ে বন্যায় বহু ঘরবাড়ি ক্ষতিগ্রস্ত হয়েছিল এবং মানুষ রাস্তায় নেমে এসেছিল। বন্যায় অনেকের মৃত্যু হয়েছি যা একাধিক পরিবারকে ক্ষতিগ্রস্ত করেছিল।
ক্যাথি ক্যারি
ক্যাথি ক্যারি (জন্ম ১৯৫৪) হলেন যুক্তরাষ্ট্রের কেন্টাকির লিলি:স বিস্ট্রো রেস্তোরাঁর মালিক ও এক্সিকিউটিভ শেফ। তিনি সাত বার জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন।
জীবনী
ক্যাথি ক্যারি জন্মেছিলেন ১৯৫৪ সালে। তিনি 'খামার থেকে টেবিলে' আন্দোলনের সাথে যুক্ত ছিলেন। 'খামার থেকে টেবিলে' আন্দোলন হল এমন একটি সামাজিক আন্দোলন, যেখানে উৎপাদক সরাসরি ভোক্তা/রেস্তোরাঁ/ক্যাফেটেরিয়ায় ভোগ্যপণ্য সরবরাহ করে।
তিনি লিলি'জ বিস্ট্রো ছাড়াও লা পেচে গৌরমেন্ট টু গো রেস্তোরাঁর মালিক। ২০১৫ সালের মে মাসে তিনি ফুড নেটওয়ার্ক চ্যানেলের বিট ববি ফ্লে নামে এক রিয়েলিটি শোয়ে অংশ নিয়েছিলেন। এছাড়াও, তিনি ২০১৫ ও ২০১৬ সালে জেমস বেয়ার্ড ফাউন্ডেশন পুরস্কারের জন্য মনোনীত হয়েছিলেন।
তিনি তার বাবা পেস্ট্রি রন্ধনশিল্পী লিলি ক্যারির নামে লিলি'জ বিস্ট্রো রেস্তোরাঁর নামকরণ করেছেন।
গোবুন্টু
"শুধু‌মাত্র মুক্ত সফটওয়্যার" বর্তমানে উবুন্টু তার মূলনীতিতে যুক্ত করেছে। ২০০৮ সালে এটি যুক্ত করা হয় এবং সেই সময় ক্যানোনিকাল থেকে গোবুন্টুর পরবর্তীকালে প্রকাশ না করার সিদ্ধান্ত হয়। গোবুন্টু ৮.০৪ এর পরে গোবুন্টুর কোনো পূর্ণাঙ্গ সংস্করণ প্রকাশ করা হয়নি।
মার্চ ২০০৯ সালে ঘোষণা করা হয় যে "গোবুন্টু ৮.০৪.১" হবে গোবুন্টুর সর্বশেষ সংস্করণ। এর পরবর্তীকালে গোবুন্টুর উন্নয়ন মূল উবুন্টু প্রকল্পের সাথে সমন্বয় করা হয় এবং প্রকল্পটি বন্ধ করে দেয়া হয়।
বিভিন্ন সংস্করণ
গোবুন্টুর কোড নামগুলিও একটি বিশেষন এবং একটি প্রাণীর নামের মাধ্যমে প্রকাশ করা হয়। যেমন "গাস্টি গিবন"। এগুলি উবুন্টুর প্রকাশিত বিভিন্ন সংস্করণের সাথে মিলে যায়। সাধারণভাবে কোড নাম এর বিশেষন অংশটির মাধ্যমেই ঐ নির্দিষ্ট গোবুন্টু সংস্করণ সম্পর্কে বর্ণনা করা হয়। যেমন "গাস্টি গিবন" সংস্করনের বর্ণনা করা হয় শুধুমাত্র "গাস্টি" ব্যবহার করে।
ডেনমার্ক–তাইওয়ান সম্পর্ক
ইতিহাস
১৯৫০ সালের ৯ জানুয়ারি ডেনমার্ক, চীনকে স্বীকৃতি দান করে। চীনকে প্রথমেই স্বীকৃতি দেয়া ইউরোপীয় দেশগুলোর মধ্যে ডেনমার্ক অন্যতম।
তবে, ডেনমার্ক কখনই তাইওয়ানকে কূটনৈতিকভাবে স্বীকৃতি দান করে নি বা তাইওয়ানের সাথে আনুষ্ঠানিক কোন সম্পর্ক স্থাপন করে নি।
যদিও এ সত্ত্বেও ডেনমার্কের সাথে তাইওয়ানের কিছু সম্পর্ক ছিল। কিন্তু তা শুধুই বাণিজ্য, সংস্কৃতি, বিজ্ঞান এবং অর্থনীতি বিষয়ক খাতেই সীমাবদ্ধ ছিল।
বাণিজ্য
১৯৯৩ সালে ডেনমার্ক এবং তাইওয়ানের মধ্যকার দ্বিপাক্ষিক বাণিজ্যের পরিমাণ ছিল ২০৬.৫ মিলিয়ন (২০.৬৫ কোটি) মার্কিন ডলার। তবে এই দুই দেশের মধ্যকার বাণিজ্যের পরিমাণ সময়ের সাথে সাথে বৃদ্ধি পেয়ে এসেছে। পাশাপাশি বাণিজ্য আয়েও উল্লেখযোগ্য প্রবৃদ্ধি দেখা গিয়েছে। ২০০০ সাল থেকে ২০০৫ সাল পর্যন্ত এই দুই দেশের মধ্যকার দ্বিপাক্ষিক বাণিজ্যের বার্ষিক প্রবৃদ্ধির পরিমাণ ছিল ১৫ শতাংশ। সেই সময় ডেনমার্কে ছিল, ইউরোপে তাইওয়ানের সবচেয়ে সম্ভাবনাময় বাণিজ্যিক অংশীদার। ২০০৬ সালে এই দুই দেশের মধ্যকার বাণিজ্যের পরিমাণ পূর্ববর্তী সব বছরকে ছাড়িয়ে যায়। সেই বছর এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৯০৭.৮ মিলিয়ন (৯০.৭৮ কোটি) মার্কিন ডলার।
বিজ্ঞান ও প্রযুক্তি
২০১১ সালে, ডেনমার্ক এবং তাইওয়ানের মধ্যে, গবেষণা কার্যক্রমে সমন্বয় বৃদ্ধির বিষয়ে একটি চুক্তিতে সাক্ষর করে। এ চুক্তিতে ডেনমার্কের পক্ষে ছিল ডেনমার্কেরড্যানিশ টেকনিক্যাল রিসার্চ কাউন্সিল এবং তাইওয়ানের পক্ষে ছিল তাইওয়ানের ন্যাশনাল সায়েন্স কাউন্সিল।
মেরি রজার্স
মেরি সিসিলিয়া রজার্স (জন্ম 1820 - মৃত 28 জুলাই, 1841 পাওয়া) একজন আমেরিকান হত্যার শিকার ছিলেন যার কাহিনী একটি জাতীয় সংবেদন হয়ে ওঠে।
মেরি সিসিলিয়া রজার্স (জন্ম আনুমানিক ১৮২০ - জুলাই ১৮৪১ ) একজন আমেরিকান হত্যার শিকার ছিলেন। তার ঘটনাটি জাতীয় সংবেদনের বিষয়বস্তু হয়ে ওঠে।
জীবনের প্রথমার্ধ
মেরি রজার্স সম্ভবত ১৮২০ সালে কানেকটিকাটের লাইমে জন্মগ্রহণ করেন, যদিও তার জন্মেররেকর্ড টিকে নেই। তিনি একজন সুন্দরী যুবতী ছিলেন যিনি তার বিধবা মায়ের একমাত্র সন্তান হিসাবে বড় হয়েছিলেন। ২০ বছর বয়সে, মেরি তার মা দ্বারা পরিচালিত বোর্ডিং হাউসে থাকতেন, যদিও এটি তার আশ্চর্যজনক সৌন্দর্য যা তাকে প্রতিবেশীর আলোচনার বিষয় করে তুলেছিল। তার বাবা জেমস রজার্স ১৭ বছর বয়সে একটি স্টিমবোট বিস্ফোরণে মারা যান এবং তিনি নিউ ইয়র্ক সিটিতে জন অ্যান্ডারসনের মালিকানাধীন একটি তামাকের দোকানে কেরানি হিসাবে চাকরি নেন। অ্যান্ডারসন তাকে আংশিকভাবে উদার মজুরি দিয়েছিলেন কারণ তার শারীরিক আকর্ষণ অনেক গ্রাহককে নিয়ে এসেছিল। একজন গ্রাহক লিখেছিলেন যে তিনি পুরো দুপুর দোকানে কাটিয়েছিলেন কেবল তার সাথে "টিজিং দৃষ্টি" বিনিময় করার জন্য। আরেকজন গুণগ্রাহী নিউ ইয়র্ক হেরাল্ডে তার স্বর্গের মতো হাসি এবং তার তারকার মতো চোখের কথা উল্লেখ করে একটি কবিতা প্রকাশ করেছেন। তার কিছু গ্রাহকের মধ্যে উল্লেখযোগ্য সাহিত্যিক জেমস ফেনিমোর কুপার, ওয়াশিংটন আরভিং এবং ফিটজ-গ্রিন হ্যালেক অন্তর্ভুক্ত ছিলেন।
প্রথম অন্তর্ধান
১৮৩৮ সালের ৫ ই অক্টোবর সংবাদপত্র দ্য সান রিপোর্ট করে যে "মিস মেরি সিসিলিয়া রজার্স" তার বাড়ি থেকে নিখোঁজ হয়ে গেছে। তার মা ফোবি বলেছিলেন যে তিনি একটি সুইসাইড নোট খুঁজে পেয়েছেন যা স্থানীয় করোনার বিশ্লেষণ করেছেন এবং বলেছেন যে "নিজেকে ধ্বংস করার জন্য একটি স্থির এবং অপরিবর্তিত সংকল্প" প্রকাশ করেছেন। কিন্তু পরের দিন টাইমস অ্যান্ড কমার্শিয়াল ইন্টেলিজেন্স জানায় যে এই নিখোঁজ হওয়া একটি প্রতারণা এবং রজার্স কেবল ব্রুকলিনে এক বন্ধুর সাথে দেখা করতে গিয়েছিলেন। দ্য সান এর আগে ১৮৩৫ সালে গ্রেট মুন হোক্স নামে পরিচিত একটি গল্প প্রকাশ করেছিল, যা বিতর্কের সৃষ্টি করেছিল। কেউ কেউ পরামর্শ দিয়েছিলেন যে এই প্রত্যাবর্তন আসলে প্রতারণা, রজার্সের অবিলম্বে কাজে ফিরে আসার ব্যর্থতার দ্বারা প্রমাণিত। অবশেষে যখন তিনি তামাকের দোকানে কাজ শুরু করেন, তখন একটি সংবাদপত্র পরামর্শ দেয় যে পুরো অনুষ্ঠানটি অ্যান্ডারসন পরিচালিত একটি প্রচার স্টান্ট।
হত্যা
১৮৪১ সালের ২৫ শে জুলাই রজার্স তার ফিয়াঙ্ক ড্যানিয়েল পেইনকে বলেছিলেন যে তিনি তার খালা এবং পরিবারের অন্যান্য সদস্যদের সাথে দেখা করতে যাবেন। তিন দিন পর, ২৮ শে জুলাই, পুলিশ তার মৃতদেহ নিউ জার্সির হোবোকেনের হাডসন নদীতে ভাসতে দেখে। "বিউটিফুল সিগার গার্ল" নামে উল্লেখ করা হয়, তার মৃত্যুর রহস্য সংবাদপত্র দ্বারা চাঞ্চল্যকর হয়ে উঠেছিল এবং জাতীয় মনোযোগ আকর্ষণ করেছিল। মামলার বিবরণ থেকে জানা যায় যে তাকে হত্যা করা হয়েছে, অথবা গর্ভপাতকারী ম্যাডাম রেস্টেল একটি ব্যর্থ পদ্ধতির পরে ফেলে দিয়েছেন। কয়েক মাস পরে, তদন্ত এখনও চলছে, তার শোকাহত ফিয়াঙ্ক ড্যানিয়েল পেইন ভারী মদ্যপানের সময় লাউডানুমে অতিরিক্ত মাত্রায় মাত্রায় আত্মহত্যা করেছিলেন। ১৮৪১ সালের ৭ ই অক্টোবর সিবিলের গুহার কাছে তিনি যেখানে মারা যান, তার কাগজপত্রের মধ্যে একটি অনুতপ্ত নোট পাওয়া যায়, যেখানে লেখা ছিল: "বিশ্বের কাছে - এখানে আমি খুব ঘটনাস্থলে আছি। আমার ভুল জীবনের জন্য ঈশ্বর আমাকে ক্ষমা করুন।"
হরিশ্চন্দ্রপুর বিধানসভা কেন্দ্র
এলাকা
হরিশ্চন্দ্রপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।
২০১১
২০১১ সালের নির্বাচনে, এআইএফবি -এর তাজমুল হোসেন তার নিকটতম প্রতিদ্বন্দ্বী কংগ্রেসের মুস্তাক আলমকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, ফরওয়ার্ড ব্লকের তাজমুল হোসেন তার নিকটবর্তী প্রতিদ্বন্দ্বী কংগ্রেসের আলম মুস্তাককে পরাজিত করে হরিশচন্দ্রপুর কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে কংগ্রেসের আলম মুস্তাক ফরওয়ার্ড ব্লকের বীরেন্দ্র কুমার মৈত্রাকে পরাজিত করেন। ১৯৯৬ সালে ফরওয়ার্ড ব্লকের বীরেন্দ্র কুমার মৈত্র কংগ্রেসের আলম মোস্তাককে পরাজিত করেন এবং ১৯৯১ , ১৯৮৭ সালে  কংগ্রেসের আব্দুল ওয়াহেদকে পরাজিত করেন। ১৯৮২ সালে কংগ্রেসের আব্দুল ওয়াহেদ ফরওয়ার্ড ব্লকের সুভাষ চৌধুরীকে পরাজিত করেন।  ১৯৭৭ সালে জনতা পার্টির বীরেন্দ্র কুমার মৈত্র ডাব্লিউপিআই এর এমডি. এলিয়াস রাজীকে পরাজিত করেন।
ইউসুফ সালাহউদ্দিন
মিয়া ইউসুফ সালাহউদ্দিন, যা ইউসুফ সল্লি নামে পরিচিত, তিনি একজন পাকিস্তানি সামাজিক ব্যক্তিত্ব, জনহিতৈষী এবং লাহোরের প্রাক্তন রাজনীতিবিদ।
পরিবার
তিনি পাকিস্তানের তৃতীয় গভর্নর জেনারেল মালিক গোলাম মুহাম্মদের সাথেও সম্পর্কিত, যিনি ১৯ ministry০ এর দশকের গোড়ার দিকে অর্থ মন্ত্রক থেকে পাকিস্তানের গভর্নর-জেনারেল হন ।
সামাজিক জীবন
পাকিস্তানের একটি বড় ইংরেজি ভাষার সংবাদপত্রের মতে, ইউসুফ সালাহউদ্দিন পাকিস্তানের সাংস্কৃতিক ঐতিহ্যকে পুনরুজ্জীবিত ও প্রচারে গুরুত্বপূর্ণ ভূমিকা রেখে চলেছেন।
দাই আঙ্গা মসজিদ
দাই আঙ্গা মসজিদ হলো পাকিস্তানের পাঞ্জাব প্রদেশের লাহোর শহরে অবস্থিত একটি মসজিদ। এটি লাহোর জংশন রেলওয়ে স্টেশনের দক্ষিণ পূর্ব দিকে অবস্থিত। মোঘল সম্রাট শাহজাহানের ধাত্রী দাই আঙ্গার স্মরণে ১৬৩৫ খ্রিষ্টাব্দে এই মসজিদ নির্মাণ করা হয় বলে কথিত আছে।
প্রেক্ষাপট
দাই আঙ্গা (জন্ম নাম জেবুন্নেসা) মোঘল সাম্রাজ্য ও রাজপরিবারের একজন অত্যন্ত সম্মানীয় রমনী ছিলেন। তার নামে এই মসজিদটির অর্থ বরাদ্দ করা হয়। কথিত আছে, দাই আঙ্গার হজ যাত্রার পূর্বে মসজিদটির নির্মাণ করা হয়। দাই আঙ্গা বা জেবুন্নেসার পরিবারের সাথে মোঘল সাম্রাজ্যের ঘনিষ্ঠ যোগাযোগ ছিল। তার স্বামী মুরাদ খান সম্রাট জাহাঙ্গীরের অধীনে বিকানেরের সুবেদার ছিলেন। তার পুত্র মুহাম্মদ রশিদ খান সাম্রাজ্যের শ্রেষ্ঠ তীরন্দাজ ছিলেন এবং শাহজাহানের জ্যেষ্ঠ পুত্র দারা সেকোর হয়ে যুদ্ধরত অবস্থায় মৃত্যুবরণ করেন। এছাড়াও দাই আঙ্গার সমাধিসৌধ নামে খ্যাত "গুলাবি বাগ" লাহোর শহরেই অবস্থিত।
ইতিহাস
মসজিদটি ১৬৩৫ খ্রিষ্টাব্দে নির্মিত হয় বলে কথিত আছে। তবে প্রস্তরলিপি থেকে মসজিদটি ১৬৪৯ সালে প্রতিষ্ঠিত হয় বলে জানা যায়। শিখ শাসনামলে, মহারাজা রণজিত সিংয়ের অধীনে মসজিদটিকে অস্ত্রশালা হিসেবে ব্যবহার করা হয়। এরপর ব্রিটিশ রাজের অধীনে মসজিদটিকে রেলওয়ে কর্তৃপক্ষের প্রশাসনিক ভবনে রূপান্তরিত করা হয়েছিল।
স্থাপত্য
থাম্ব|মসজিদটি ব্যাপকভাবে টালি দ্বারা সজ্জিত। মসজিদটি স্থানীয় বাদশাহি মসজিদ প্রভৃতি অন্যান্য বৃহৎ মোঘল স্থাপত্যের মসজিদের ক্ষুদ্র সংস্করণ হিসেবে নির্মাণ করা হয়েছিল। মসজিদটির সামনে ৮৪ ফুট প্রশস্ত একটি প্রাঙ্গণ রয়েছে। সম্পূর্ণ মসজিদটিকে মোট তিনটি অংশে বিভক্ত করা যায়। এর কেন্দ্রীয় অংশটি বাকিগুলোর চেয়ে বৃহৎ এবং এর উপর ১৯ ফুটের একটি গম্বুজ বিদ্যমান। কেন্দ্রীয় অংশের পাশের দুইটি ছোট কক্ষের উপর ১৬ ফুটের আরও দুইটি গম্বুজ রয়েছে। কেন্দ্রীয় অংশটি ব্যাপকভাবে নীল, কমলা ও হলুদ বর্ণের কাশানি রীতির টালি দ্বারা সজ্জিত। পূর্বে মসজিদের অভ্যন্তর ভাগে সুদৃশ্য দেয়ালচিত্র বা ফ্রেস্কো দ্বারা মণ্ডিত ছিল। কিন্তু দুর্ভাগ্যজনকভাবে, বর্তমানে তার অধিকাংশই অপসারণ করে আধুনিক টালি দ্বারা প্রতিস্থাপিত করা হয়েছে।
দাই আঙ্গা মসজিদের বহির্ভাগও সুদৃশ্য টালি দ্বারা সজ্জিত। ওয়াজির খান মসজিদের টালিকর্মের সাথে এর সাদৃশ্য পরিলক্ষিত হয়। এছাড়া মসজিদের বহির্ভাগের দেয়ালে সুদৃশ্য কারুকার্যও দেখা যায়।
সংরক্ষণ
লাহোরের দাই আঙ্গা মসজিদ পাকিস্তানের পাঞ্জাব প্রদেশের প্রত্নতত্ত্ব বিভাগের সংরক্ষিত ঐতিহ্য স্থানের তালিকাভুক্ত করা হয়েছে।
জৌনপুর লোকসভা কেন্দ্র
জৌনপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর জৌনপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
জৌনপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী শ্যাম সিং যাদব।
শান
শান (জন্ম শান্তনু মুখোপাধ্যায়) একজন প্রখ্যাত ভারতীয় গায়ক এবং অভিনেতা। তিনি ১৯৭২ সালের ৩০ সেপ্টেম্বর ভারতের কান্দ্বায় জন্মগ্রহণ করেন। তিনি মূলত হিন্দি গান করেন। তার কর্মজীবনের শুরুতে তিনি তার বোন সাগরিকার সাথে জুটি বেঁধে কিছু জনপ্রিয় গান করেন। পরে তিনি হিন্দি চলচ্চিত্রের জন্য প্লেব্যাক করেন এবং নিজের ব্যক্তিগত অ্যালবামও প্রকাশ করেন। তাঁর পিতা মানস মুখার্জি বলিউডের সুরকার ছিলেন।
জন্ম ও শিক্ষাজীবন
শান ৩০ সেপ্টেম্বর ১৯৭২ জন্মগ্রহণ করেন। তার বাবা মারা যান যখন শান ১৩ বছরের কিশোর। পরে তার মা একজন গায়িকা হিসেবে চাকরি পান এবং পুরো পরিবারের যত্ন নেন।
কর্মজীবন
তিনি তার কর্মজীবনের একটি খুব প্রাথমিক পর্যায়ে টেলিভিশন অনুষ্ঠান দিয়ে শুরু করেন। তিনি ২০০৬-২০০৭ থেকে সা রে গা মা পা এর হোস্ট ছিল এবং সা রে গা মা পা কাম্প। শান ভারতের স্টার ভয়েস এবং "ভারত-২ স্টার ভয়েস" নামক আরেকটি জনপ্রিয় রিয়ালিটি শো হোস্ট ছিলেন। তিনি একটি অত্যন্ত জনপ্রিয় ২০০৯-২০১০ সালে "মিউজিক কা মহা মোকাবেলা" শো'তে অংশগ্রহণ করেন ও গায়ক হিসেবে খ্যাতি পান।
সংগীত জীবন
তার অবদানের জন্য তাকে অনেক বিখ্যাত পুরস্কার প্রদান করা হয়। ফিল্ম "তানহা দিল",২০০৯ সালে স্টার পরিবার পুরস্কারের জন্য শ্রেষ্ঠ একক অ্যালবাম পুরস্কার সমাদৃত হয় এবং তিনি পুরস্কার লাভ করেন। তিনি জি সিনে অ্যাওয়ার্ড ২০০৪,২০০৭ এবং ২০০৮ সালে শ্রেষ্ঠ প্লেব্যাক সিঙ্গার (পুরুষ) হিসেবে পুরস্কার পেয়েছিলেন। শান বিখ্যাত বলিউড মুভি অ্যাওয়ার্ডস দ্বারা ২০০৭ সালে চলচ্চিত্র ফানাহ থেকে গান "চাঁদ সেফারিশ" এর জন্য শ্রেষ্ঠ পুরুষ (গায়ক) পেয়েছিলেন। আবার ২০০৭ সালে স্টার স্ক্রিন অ্যাওয়ার্ড দ্বারা পেয়েছিলেন। তিনি ফিল্ম ফেয়ার পুরস্কার ২০০৭ এবং ২০০৮ সালে শ্রেষ্ঠ পুরুষ গায়কের পুরস্কারও পেয়েছেন।
জুলিয়ান পেন্টার
জুলিয়ান পেন্টার (জন্ম ১৫ জুলাই ১৯৭০, এডিনবার্গ, স্কটল্যান্ড) একজন অবসরপ্রাপ্ত পুরুষ দূরপাল্লার দৌড়বিদ, যিনি ১৯৯৬ সালের গ্রীষ্মকালীন অলিম্পিকে অস্ট্রেলিয়ার প্রতিনিধিত্ব করেছিলেন জর্জিয়ার আটলান্টায়। সেখানে তিনি পুরুষদের ৫ হাজার মিটার প্রতিযোগিতার সেমিফাইনালে বিদায় নেন। ১৯ নভেম্বর ১৯৯৫ সালে অস্ট্রেলিয়ার মেলবোর্নে পুরুষদের ৫,০০০ মিটারে তিনি তার ব্যক্তিগত সেরা (১৩:২৪.২২) সেট করেন। জুলিয়ানের দ্বিতীয় সন্তানেরও তার মতই অ্যাথলেটিক ক্ষমতার অনেক সম্ভাবনা রয়েছে। তিনি অস্ট্রেলিয়ার ঐতিহাসিক মেলবোর্ন থেকে ওয়ারনাম্বুল ক্লাসিকের মতো শীর্ষ পর্যায়ের সাইক্লিং রেসে অংশগ্রহণ করতে শুরু করেন।
পরশনাথ মন্দির
thumb|পরশনাথ মন্দিরের প্রবেশপথ
পরশনাথ মন্দির বা কলিকাতা জৈন মন্দির কলকাতায় অবস্থিত একটি জৈন মন্দির। বদ্রিদাস টেম্পল স্ট্রিটে অবস্থিত এই মন্দিরটি শহরের অন্যতম দর্শনীয় স্থান। ১৮৬৭ সালে শেঠ বদ্রিদাস নামে জনৈক মারোয়াড়ি শ্রীমল জৈন এই মন্দিরটি নির্মাণ করেন। মন্দিরের প্রতিষ্ঠাকার্য সম্পন্ন করেছিলেন শ্রী কল্যাণসুরীশ্বরজি মহারাজ।
পরেশনাথ মন্দির চত্বরে মোট চারটি মন্দির রয়েছে:
ব্রুস পিভার
ব্রুস পিভার (৪ সেপ্টেম্বর ১৯৩১ – ৪ মে ১৯৯৮) ছিলেন একজন অস্ট্রেলীয় পোল ভল্টার যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ১৯৫৪ সালে ব্রিটিশ সাম্রাজ্য এবং কমনওয়েলথ গেমসের পোল ভল্টে সপ্তম স্থান অধিকার করেন।
অভ্যন্তরবীক্ষণ
থাম্ব|এন্ডোসকোপি যন্ত্র থাম্ব|একজন চিকিৎসক এন্ডোসকোপি-এর ব্যবহার করছেন
ইতিহাস
অভ্যন্তরবীক্ষণ যন্ত্র বা এন্ডোসকোপ সর্বপ্রথম তৈরি ও ব্যবহৃত হয় ১৮০৬ সালের দিকে মানব দেহের বিভিন্ন তন্ত্র পরীক্ষা-নিরীক্ষা করার জন্য। একটি নিজস্ব এন্ডোসকোপি তৈরি করেছিলেন জন ম্যাকিনটির তার গবেষণার জন্য ১৮৯৪/৫ সালে স্কটল্যান্ডে।
ঝুঁকি
অভ্যন্তরবীক্ষণ বা এন্ডোসকোপি ব্যবহারের বেশকিছু পার্শ্বপ্রতিক্রিয়া রয়েছে। এর ব্যবহারের ফলে ক্ষত হওয়া এবং রক্তক্ষরণের মতো সমস্যা দেখা যায়।
নেতাজিনগর, দিল্লি
নেতাজিনগর হল ভারতের দিল্লি জাতীয় রাজধানী অঞ্চলের দক্ষিণ পশ্চিম দিল্লি জেলার একটি অঞ্চল। এই অঞ্চলটি নেতাজি সুভাষচন্দ্র বসুর নামে নামাঙ্কিত। এটি সরোজিনী নগর সংসদীয় ক্ষেত্রের অধীনস্থ। এটি মূলত সরকারি আধিকারিকদের আবাসিক এলাকা। এই এলাকাটি শান্তি পথের কয়েকটি বিদেশি দূতাবাসের কাছে অবস্থিত। ভারতের প্রধানমন্ত্রীর সরকারি বাসভবন এই অঞ্চল থেকে দুই কিলোমিটার দূরে অবস্থিত। নেতাজিনগরে একটি আর্ট অ্যান্ড কমার্স কলেজ আছে। নিকটবর্তী অঞ্চলগুলির মধ্যে উল্লেখযোগ্য সফদরজং এনক্লেভ, রামকৃষ্ণপুরম সেক্টর ১৩, হায়াট রিজেন্সি হোটেল, ভিখাজি কামা প্লেস ও পালিকা ভবন।
এই অঞ্চলে একটি বেআইনি বস্তি গড়ে উঠেছিল, যেটিকে ২০১০ সালের ১৯ সেপ্টেম্বর ভেঙে দেওয়া হয়।
পবিত্র কর
পবিত্র কর (জন্ম ১৭ জুন ১৯৪৯) একজন ভারতীয় রাজনীতিবিদ। তিনি ১৮ মার্চ ২০১৩ সাল থেকে ত্রিপুরা বিধানসভার ১১ তম ডেপুটি স্পিকার ছিলেন। পাঁচ দশকের রাজনৈতিক কর্মজীবনে, কর ভারতের কমিউনিস্ট পার্টির (মার্কসবাদী) একজন সিনিয়র নেতা ছিলেন এবং ত্রিপুরা সরকারের একাধিক পোর্টফোলিও দখল করেছিলেন। ডেপুটি স্পিকার নির্বাচিত হওয়ার আগে, কর ১৯৯৮ থেকে ২০০৪ সাল পর্যন্ত ত্রিপুরার শিল্পমন্ত্রী ছিলেন। তিনি ত্রিপুরা শিল্প উন্নয়ন কর্পোরেশনের চেয়ারম্যান (২০০৮-২০১৩) ছিলেন। তিনি নিজেকে একজন রাজনীতিবিদ, সমাজকর্মী এবং কৃষক হিসেবে বর্ণনা করেন।
প্রারম্ভিক জীবন এবং কর্মজীবন
কর একটি বাঙালি পরিবারে জন্মগ্রহণ করেন। তাঁর পিতা প্রমোদ চন্দ্র কর এবং মা রাজলক্ষ্মী কর। তিনি আগরতলার এমবিবি কলেজে ভর্তি হন, তারপর কলকাতা বিশ্ববিদ্যালয়ের অধিভুক্ত হন এবং ১৯৭১ সালে বিশুদ্ধ বিজ্ঞানে বিএসসি ডিগ্রি অর্জন করেন। কর রমা দাসের সাথে বিবাহিত এবং দুজনের একটি মেয়ে রয়েছে যে একজন যোগ্য প্রকৌশলী। ২০১৩ সালে, তিনি মাত্র ১০০০ ভোটে নির্বাচনে জয়ী হন। পরের বার সেখানে তিনি কঠিন প্রতিদ্বন্দ্বিতার মুখোমুখি হবেন বলে আশা করা হচ্ছিল।  বর্তমান ডেপুটি হলেন শ্রী বিশ্ববন্ধু সেন, ২১ জুন ২০১৮ থেকে তিনি ১৯৯৩ সাল থেকে ২০১৮ সাল পর্যন্ত খয়েরপুর (ত্রিপুরা বিধানসভা কেন্দ্র) থেকে ত্রিপুরা বিধানসভার সদস্য ছিলেন।   ২০১৮ সালের ত্রিপুরা বিধানসভা নির্বাচনে তিনি ভারতীয় জনতা পার্টির প্রার্থী রতন চক্রবর্তীর কাছে পরাজিত হন।
আলোক গভীরতা
আলোক গভীরতা (Optical depth) হচ্ছে স্বচ্ছতার পরিমাপক। অর্থাৎ কোনো বস্তু আলোর প্রতি কতটা স্বচ্ছ আর কতটা অনচ্ছ তা বোঝা যায় এই পরিমাপ থেকে। আলোক গভীরতা যত বেশি, স্বচ্ছতা তত কম, অনচ্ছতা তত বেশি। বস্তু থেকে নিঃসৃত যে বিকিরণ যাত্রাপথে বিক্ষিপ্ত বা শোষিত হয়না তার ঋণাত্বক লগারিদম নিলেই পাওয়া যায় আলোক গভীরতা। পর্যবেক্ষকের থেকে বস্তুর দূরত্ব যত বাড়ে আলোক গভীরতা তত বাড়ে, কারণ সেই বস্তু থেকে আসা আলো ততই বেশি বিক্ষিপ্ত বা শোষিত হওয়ার সুযোগ পায়। তার মানে বস্তু থেকে আসা বিকিরণের কত অংশ শোষিত বা বিক্ষিপ্ত হয়েছে তা বোঝা যায়।
সমীকরণ
একটি রশ্মি থেকে যে পরিমাণ আলো বিক্ষেপ বা শোষনের মাধ্যমে সরে গেছে তার পরিমাপই হচ্ছে আলোক গভীরতা। বস্তু থেকে নিঃসৃত হওয়ার পর কোনো একটি মাধ্যমের মধ্য দিয়ে আসার সময়ই এই শোষণ আর বিক্ষেপ ঘটে। সমীকরণটি দাঁড়ায় এরকম:
যদি I_0 উৎস থেকে আসা বিকিরণের তীব্রতা (intensity) এবং I মাধ্যম পেরিয়ে পর্যবেক্ষকের কাছে আসা তীব্রতা হয় তাহলে আলোক গভীরতা \tau-কে নিচের সমীকরণ দিয়ে লেখা যায়:
গিট এলং, লিটল ডগিস
"গিট এলং, লিটল ডগিজ", হলো একটি ঐতিহ্যবাহী রাখাল গীতি, যা হুপি টি ই ইয়ো নামেও পরিচিত। এটি শিশুদের দোলনায় দোল খাওয়ানোর সময় বয়স্কদের গাওয়া একটি ঐতিহ্যবাহী আইরিশ গীতির একটি প্রকার বলে ধারণা করা হয় দ্য ভার্জিনিয়ার লেখক ওভেন উইস্টার ১৮৯৩ সালে দৈনিক পত্রিকায় প্রথমবার রাখাল গীতির অভিযোজনের কথা বলেছিলেন। উইস্টারের প্রভাবের মাধ্যমে ১৯১০ সালে জন লোম্যাক্সের কাউবয় সংস্ এন্ড আদার ফ্রন্টিয়ার ব্যাল্লাডস এ প্রথম সুর ও গানের কথা প্রকাশিত হয়েছিলো। এটি রাউড লোকসঙ্গীত গানের সূচক বা রাউড ফোক সং ইনডেক্স  নং ৮২৭ হিসাবে  তালিকাভুক্ত করা আছে। আমেরিকার পশ্চিমা লেখকদের সদস্যরা এটিকে সর্বকালের শীর্ষ ১০০ পশ্চিমা গানের একটি হিসাবে বেছে নিয়েছে।
গানে উল্লিখিত "ডগিজ" বা "কুকুর" হলো অবহেলিত এতিম বাছুর।
গানের প্রথমতম বাণিজ্যিক রেকর্ডিং হ্যারি "ম্যাক" ম্যাকক্লিনটক ১৯২৯ সালে প্রকাশ রেছিলেন ( ভিক্টর ভি -৪০০১৬ এ "গেট অলং, লিটল ডগিজ" হিসাবে প্রকাশিত হয়েছিল)। গানটি রেকর্ড করেছেন এমন অন্য শিল্পীদের মধ্যে রয়েছেন বিং ক্রাজবি (তাঁর ১৯৬০ সালের অ্যালবাম হাউ দ্য ওয়েস্ট ওয়াস ওন এর জন্য), রয় রজার্স, টেক্সট রিটার, দ্যা সংস্ অব দ্যা পাইওনিয়ার্স, পিট সিগার, বার জি রেংলার্স, দ্য কিংস্টন ট্রায়ো, চার্লি ড্যানিয়েলস, ডেভিড ব্রোমবার্গ, অ্যালভিন এবং চিপমুনস, হোলি গোলাইটলি, সুজি বোগগাস এবং নিকেল ক্রিক। এটি অ্যানিম্যানিয়াকস কার্টুনে "দ্য ব্যাল্লাড অব ম্যাজেলান" হিসাবে রূপান্তরিত হয়েছিল।
ঐতিহাসিক রিচার্ড হোয়াইট ১৯৯১ সালে তাঁর বইয়ে ইজ ইজ ইজ মিস্টফরুন অ্যান্ড মাই ওয়ান অব মাই ওয়ান: আ নিউ হিস্ট্রি অফ দ্য আমেরিকান ওয়েস্ট শিরোনাম হিসাবে গানটি থেকে একটি লাইন ধার করেছিলেন।
সুহাসিনী গঙ্গোপাধ্যায়
সুহাসিনী গঙ্গোপাধ্যায় বা সুহাসিনী গাঙ্গুলী (৩ ফেব্রুয়ারি ১৯০৯ - ২৩ মার্চ ১৯৬৫) ছিলেন একজন ভারতীয় মহিলা স্বাধীনতা সংগ্রামী যিনি ভারতের স্বাধীনতা আন্দোলনে অংশগ্রহণ করেছিলেন।
জন্ম ও প্রারম্ভিক জীবন
সুহাসিনী গাঙ্গুলি ১৯০৯ খ্রিস্টাব্দের ৩ ফেব্রুয়ারি  বৃটিশ ভারতের অধুনা  বাংলাদেশের খুলনায় পিতার কর্মক্ষেত্রে   জন্মগ্রহণ করেন। পিতা অবিনাশচন্দ্র গাঙ্গুলী এবং মাতা সরলা সুন্দরা দেবীর আদি নিবাস ছিল ঢাকার বাঘিয়ায়। তিনি ঢাকার ইডেন স্কুল থেকে ১৯২৪ খ্রিস্টাব্দে ম্যাট্রিক পাশ করেন । কলা শাখায় ইন্টারমিডিয়েট পড়ার সময়, তিনি একটি  মূকবধির  বিদ্যালয়ে শিক্ষয়িত্রীর চাকরি পেয়ে কলকাতায় আসেন।
সূচনা -
কলকাতায় অবস্থানকালে প্রাণচঞ্চল  তরুণী সুহাসিনী  বিপ্লবী দলের মহিলা নেত্রী কল্যাণী দাস ও কমলা দাশগুপ্তের সংস্পর্শে আসেন। তারাই তাকে যুগান্তর পার্টির সাথে পরিচয় করিয়ে দেয়।  কল্যাণী দাস এবং কমলা দাশগুপ্ত পরিচালিত ছাত্রী সংঘের সদস্য হন এবং রাজা শ্রীশচন্দ্র নন্দীর বাগানে সাঁতার শেখাতেন। সেখানে তিনি ১৯২৯ খ্রিস্টাব্দে বিপ্লবী রসিক দাসের সাথে পরিচিত হন । ব্রিটিশ সরকার তার কর্মকাণ্ড সম্পর্কে জানতে পারায় তিনি ফরাসি শাসনের চন্দননগরে আশ্রয় নেন। স্থানীয় কাশীশ্বরী পাঠশালার প্রধান শিক্ষিকা হয়েছিলেন। সকলেই তাকে সমীহ করে চলতেন।
অন্যান্য কার্যক্রম
সুহাসিনী কল্যাণী দাসের ভগিনী  বীণা দাসের সঙ্গে  যুক্ত ছিলেন। বীণা দাস ১৯৩২ খ্রিস্দাব্দে  বাংলার গভর্নর স্ট্যানলি জ্যাকসনকে হত্যার চেষ্টা করেছিলেন। তারই সূত্র ধরে বেঙ্গল ক্রিমিনাল ল অ্যামেন্ডমেন্ট ( BCLA) অ্যাক্টের অধীনে, সুহাসিনী ১৯৩২ খ্রিস্টাব্দ  থেকে ১৯৩৮ খ্রিস্টাব্দ  পর্যন্ত হিজলি ডিটেনশন ক্যাম্পে আটকবন্দী ছিলেন।  মুক্তির পর তিনি ভারতের কমিউনিস্ট দলের সমর্থক হন। তিনি ভারতের কমিউনিস্ট অংশের মহিলা শাখার সাথে যুক্ত ছিলেন।যেহেতু কমিউনিস্ট পার্টি ভারত ছাড়ো আন্দোলনে অংশগ্রহণ করে নি, তবুও সুহাসিনী  তার কংগ্রেস সহকর্মীদের সাহায্য করেছিলেন। [২]ভারত ছাড়ো আন্দোলনের  কর্মী হেমন্ত তরফদারকে আশ্রয় দেওয়ার কারণে তিনি ১৯৪২ খ্রিস্টাব্দ থেকে ১৯৪৫ খ্রিস্টাব্দ পর্যন্ত পুনরায় জেলে আটক ছিলেন । ১৯৪৮ খ্রিস্টাব্দের পশ্চিমবঙ্গ নিরাপত্তা আইনে কমিউনিস্ট পার্টি বেআইনি ঘোষিত হওয়ায় এবং  তার কমিউনিস্টদের সঙ্গে সংযোগ থাকার কারণে  ১৯৪৮  এবং ১৯৪৯ খ্রিস্টাব্দের বেশ কয়েকমাস তাকে কারারুদ্ধ থাকতে হয়েছিল।
পরবর্তী জীবন ও মৃত্যু
সুহাসিনী গাঙ্গুলী সারা জীবন বিদ্যালয় ও সংগ্রামের কাজে নিয়োজিত ছিলেন। ১৯৬৫ খ্রিস্টাব্দে এক সড়ক দুর্ঘটনার কারণে তাকে কলকাতার পিজি হাসপাতালে ভর্তি করা হয়। কিন্তু তিনি চিকিৎসা বিভ্রাটে টিটেনাসে আক্রান্ত হয়ে ২৩ মার্চ শেষ নিঃশ্বাস ত্যাগ করেন।
কলকাতা মহানগরীর ভবানীপুরের পটুয়াপাড়ায় হরিশ মুখার্জি রোড এবং আশুতোষ মুখার্জি রোড সংযোগকারী একট রাস্তা কলকাতা পৌরসংস্থা কর্তৃক  সুহাসিনী গাঙ্গুলী সরণি নামে নামাঙ্কিত করা হয়েছে।
২০০৮-এ ভারতে বন্যা
২০০৮-এ ভারতে বন্যা হল ২০০৮ সালের বর্ষা মৌসুমে ভারতের বিভিন্ন রাজ্যে ধারাবাহিক বন্যা। মহারাষ্ট্র রাজ্যের পশ্চিমাঞ্চল এবং অন্ধ্র প্রদেশের পাশাপাশি উত্তর বিহারে বন্যার প্রভাব পড়েছিল। ভারতে, বর্ষাকাল সাধারণত জুন থেকে সেপ্টেম্বর পর্যন্ত স্থায়ী হয়।
স্বরাষ্ট্র মন্ত্রকের দুর্যোগ ব্যবস্থাপনা ইউনিট অনুসারে, জুন থেকে সেপ্টেম্বরের মধ্যে বিভিন্ন রাজ্যে বন্যায় দেশব্যাপী মৃতের সংখ্যা ছিল ২,৪০৪ জন।
তিনাপ সাইতার
তিনাপ সাইতার হচ্ছে বাংলাদেশের বান্দরবান জেলার রোয়াংছড়িতে অবস্থিত একটি জলপ্রপাত। তিনাপ সাইতার একটি বম শব্দ। বম ভাষায় তিনাপ অর্থ নাকের সর্দি এবং সাইতার অর্থ ঝর্ণা বা জলপ্রপাত। এটি পাইন্দু খালে অবস্থিত।
কীভাবে যাবেন
পর্যটকগণ দুটি পথ ধরে তিনাপ সাইতারে যেতে পারেন। রোয়াংছড়ি থেকে এবং রুমা থেকে। বান্দরবান বাস স্ট্যান্ড থেকে রোয়াংছড়ি বাসে যাওয়া যায়। বাসে এক ঘণ্টা সময় লাগে। রোয়াংছড়ি নেমে পুলিশ স্টেশনে নাম নিবন্ধন করে গাইড ভাড়া করতে হয়। কেপলং পাড়া, পাইখং পাড়া, রনিন পাড়া, দেবাছড়া পাড়া হয়ে তিনাপ সাইতারে পৌছানো যায়।
দ্বিতীয় র‍্যুটে যেতে হলে বান্দরবান থেকে বাসে করে রুমা যেতে হবে। ঘণ্টাতিনেক সময় লাগবে। রুমাতে নেমে আর্মি স্টেশনে নাম নিবন্ধন করে গাইড ভাড়া করে চান্দের গাড়িতে আট্টাহ পাড়া পৌছানো যাবে। সেখান থেকে পায়ে হেঁটে তিনাপ সাইতার। শুষ্ক মৌসুমে রুমার র‍্যুটটি অধিকতর সহজ এবং কম সময় লাগে।
পূর্ব কলকাতা জলাভূমি
পূর্ব কলকাতা জলাভূমি পশ্চিমবঙ্গের রাজধানী কলকাতা মহানগরীর পূর্বদিকে অবস্থিত প্রাকৃতিক ও মনুষ্যসৃষ্ট জলাভূমিময় একটি অঞ্চল। কলকাতা, উত্তর ২৪ পরগনা ও দক্ষিণ চব্বিশ পরগনা জেলার মোট ১২৫ বর্গকিলোমিটার জুড়ে ব্যাপ্ত এই সুবৃহৎ জলাভূমিতে লবণাক্ত জলের বিল, নোনা জমির পাশাপাশি নিকাশি ফার্ম ও স্থায়ী পুকুরও দেখা যায়। এই জলাভূমিটি কলকাতার নিকাশিক্ষেত্র হিসেবে ব্যবহৃত হয় এবং বর্জ্য জল দ্বারা পুষ্ট হয়ে মাছ ও অন্যান্য শাকসবজির চাষ করা হয়। ২০০২ সালের ১৯ অগস্ট রামসার কনভেনশন অনুসারে পূর্ব কলকাতা জলাভূমি “আন্তর্জাতিক গুরুত্বসম্পন্ন জলাভূমি” হিসেবে ঘোষিত হয়।
সাম্প্রতিককালে বেআইনি জমিভরাটের প্রবণতা বৃদ্ধি পাওয়ায় এই জলাভূমিটি মূল শহরের সঙ্গে মিশে যাচ্ছে। ব্যাপক হারে জমি উন্নয়ন ও নগরায়ন পরিবেশের ওপর বিরূপ প্রভাব ফেলছে। কারণ এই জলাভূমিটি একটি প্রাকৃতিক জলশোষক যা মাত্রাতিরিক্ত বৃষ্টির জল শোষণ করে নেয় এবং সামান্য হলেও শহরের দূষণ রোধে সহায়তা করে। কলকাতা শহরের কাছে এই জলাভূমিটি এ কারণেই অত্যন্ত গুরুত্বপূর্ণ যে এটিকে পুনর্ব্যবহারের সুবিধাযুক্ত একটি প্রাকৃতিক জৈব-বর্জ্য নিকাশিক্ষেত্র হিসেবে ব্যবহার করা হয়।
ইবনি ম
ইবনি ম হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হয়। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।
ইবনি ম মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার (২০১৮) ও অ্যাভেঞ্জার্স: এন্ডগেম (২০১৯)-এ চিল্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টম বওঘান-ললার অভিনয় করেছেন।
মাংকিপক্স
মাংকিপক্স বা বাঁদরবসন্ত বাঁদরবসন্ত ভাইরাস (MPXV) দ্বারা সৃষ্ট একটি সংক্রামক রোগ যা মানুষ সহ কিছু প্রাণীর মধ্যে ঘটতে পারে। জ্বর, মাথাব্যথা, পেশীতে ব্যথা, লিম্ফ নোড ফুলে যাওয়া এবং ক্লান্ত বোধের মাধ্যমে লক্ষণগুলি শুরু হয়। এর পরে একটি ফুসকুড়ি হয় যা ফোস্কা গঠন করে এবং কঠিন আবরণ হয়। উপসর্গের সংস্পর্শে আসার সময় প্রায় ১০ দিন। উপসর্গের সময়কাল সাধারণত দুই থেকে চার সপ্তাহ।
বাঁদরবসন্ত বন্যপ্রাণীর মাংস, পশুর কামড় বা আঁচড়, শরীরের তরল, দূষিত বস্তু, বা সংক্রামিত ব্যক্তির সাথে ঘনিষ্ঠ যোগাযোগ থেকে ছড়াতে পারে। ভাইরাসটি সাধারণত আফ্রিকার নির্দিষ্ট কিছু তীক্ষ্ণদন্তী প্রাণীর বা হিংস্র প্রাণীর মধ্যে ছড়িয়ে পড়ে। ভাইরাসের ডিএনএ পরীক্ষা করে রোগ নির্ণয় নিশ্চিত করা যায়। রোগটি জলবসন্তের মতো দেখা যেতে পারে।
গুটিবসন্তের টিকা ৮৫% কার্যকারিতা সহ সংক্রমণ প্রতিরোধ করতে পারে। ২০১৯ সালে জিনিওস নামে একটি বাঁদরবসন্তের প্রতিষেধক হিসেবে মার্কিন যুক্তরাষ্ট্রে প্রাপ্তবয়স্কদের জন্য অনুমোদিত হয়েছিল। চিকিৎসার জন্য বর্তমান মান হল টেকোভিরিম্যাট নামের একটি অ্যান্টিভাইরাল যা বিশেষত গুটিবসন্ত এবং বাঁদরবসন্তের মতো অর্থোপক্সভাইরাস গুলির সংক্রমণের চিকিৎসার উদ্দেশ্যে। এটি ইউরোপীয় ইউনিয়ন এবং মার্কিন যুক্তরাষ্ট্রে বাঁদরবসন্ত চিকিৎসার জন্য অনুমোদিত। সিডোফোভির বা ব্রিনসিডোফোভিরও কার্যকরী। যদি চিকিৎসা না করা হয় আফ্রিকায় মৃত্যুর ঝুঁকির রিপোর্ট মধ্য আফ্রিকান বাঁদরবসন্ত ক্লেডে ১০% থেকে ১১% পর্যন্ত বেশি।
১৯৫৮ সালে ডেনমার্কের কোপেনহেগেনে পরীক্ষাগারে বানরের মধ্যে বাঁদরবসন্ত প্রথম শনাক্ত করা হয়েছিল। ১৯৭০ সালে গণতান্ত্রিক কঙ্গো প্রজাতন্ত্রে মানুষের মধ্যে প্রথম শনাক্ত রোগী পাওয়া যায়। ২০০৩ সালে মার্কিন যুক্তরাষ্ট্রে একটি রোগের প্রাদুর্ভাব ঘটেছিল তা একটি পোষা প্রাণীর দোকানে সনাক্ত করা হয়েছিল যেখানে ঘানা থেকে আমদানি করা কিছু ইঁদুর বিক্রি করা হয়েছিল। ২০২২ সালের বাঁদরবসন্তের প্রাদুর্ভাব আফ্রিকার বাইরে ব্যাপক সম্প্রদায়ের সংক্রমণের প্রথম ঘটনাগুলির প্রতিনিধিত্ব করে যা ২০২২ সালের মে মাসে যুক্তরাজ্যে শুরু হয়েছিল। পরবর্তী তা ইউরোপ, উত্তর আমেরিকা এবং অস্ট্রেলিয়াতে সংক্রমণ নিশ্চিত করা হয়।
লক্ষণ ও উপসর্গ
thumb|right|বাঁদরবসন্তের ক্ষতগুলির বিবর্তন প্রাথমিক লক্ষণ এর মধ্যে রয়েছে মাথাব্যথা, পেশীতে ব্যথা, জ্বর এবং ক্লান্তি। রোগটি প্রাথমিকভাবে জলবসন্ত, হাম এবং গুটিবসন্তের মতো দেখা যেতে পারে তবে গ্রন্থিগুলির ফুলে যাওয়ার উপস্থিতি দ্বারা আলাদা করা যায়। ফুসকুড়ি শুরু হওয়ার আগে এইগুলি বৈশিষ্ট্যগতভাবে কান এবং চোয়ালের কাছে, ঘাড়ে বা কুঁচকিতে অবস্থান করে। জ্বরের কয়েক দিনের মধ্যে ক্ষতগুলি বৈশিষ্ট্যগতভাবে মুখের উপর অন্যত্র প্রদর্শিত হওয়ার আগে দেখা যায় যেমন হাতের তালু এবং পায়ের তলায় কেন্দ্রীভূত হয়।
ইতিহাস
১৯৫৮ সালে প্রিবেন ভন ম্যাগনাস ডেনমার্কের পরীক্ষাগার সাইনোমলগাস বানরগুলিতে বাঁদরবসন্ত প্রথম শনাক্ত করেছিলেন, যখন মালয়েশিয়ায় বন্দী বানরদের উপনিবেশে গুটিবসন্তের মতো রোগের দুটি প্রাদুর্ভাব ঘটেছিল এবং সিঙ্গাপুরের মাধ্যমে পরিবহন করা হয়েছিল। পরবর্তীকালে মার্কিন যুক্তরাষ্ট্রের বেশ কয়েকটি পরীক্ষাগার বানরে বাঁদরবসন্ত ধরা পড়ে।  ১৯৬৮ সালের পর ল্যাবরেটরিতে বানরের আর কোন ঘটনা ঘটেনি কারণ বানরের অবস্থার উন্নতি হয়েছে এবং এশিয়া ও আফ্রিকা থেকে মূলত পোলিও ভ্যাকসিন তৈরির জন্য ব্যবহৃত বানরের প্রয়োজনীয়তা কমে গেছে।  ভাইরাসটি এশিয়ায় কখনোই পাওয়া যায়নি এবং এশিয়ান বানরদের মধ্যে এই রোগটি বন্দিদশা এবং ট্রানজিট বা দূষণের কারণে সংক্রমিত হওয়ার সম্ভাবনা ছিল।
মানুষের মধ্যে প্রথম নথিভুক্ত কেসটি ছিল ১৯৭০ সালে, কঙ্গোর গণতান্ত্রিক প্রজাতন্ত্রের ইকোয়াট্যুর প্রদেশে (পূর্বে জায়ারে) একটি ৯ মাস বয়সী একটি শিশুকে টিকা দেওয়া হয়নি। ১৯৭০ থেকে ১৯৭৯ সালের মধ্যে প্রায় ৫০টি কেস রিপোর্ট করা হয়েছিল, যার মধ্যে দুই তৃতীয়াংশেরও বেশি জায়ারের । অন্যান্য মামলার উৎপত্তি লাইবেরিয়া, নাইজেরিয়া, আইভরি কোস্ট এবং সিয়েরা লিওন থেকে।  ১৯৮৬ সালের মধ্যে, মানুষের মধ্যে ৪০০ টিরও বেশি কেস রিপোর্ট করা হয়েছিল। ১০% মৃত্যুর হার সহ ছোট ছড়িয়ে পড়া প্রাদুর্ভাব এবং নিরক্ষীয় মধ্য ও পশ্চিম আফ্রিকায় প্রায় একই পরিমাণে  মানুষ থেকে মানুষে সংক্রমণের হার নিয়মিতভাবে ঘটে।
সংজ্ঞা এবং প্রকার
বাঁদরবসন্ত হল একটি পশুপাখিবাহী রোগ বসন্ত ভাইরাস সংক্রমণ যা মানুষ এবং অন্য কিছু প্রাণী উভয়ের মধ্যেই ঘটতে পারে। দুটি স্বীকৃত স্বতন্ত্র প্রকারকে কঙ্গোর প্রকরণ এবং মৃদু পশ্চিম আফ্রিকান প্রকরণ হিসাবে বর্ণনা করা হয়েছে।
প্রতিরোধ
গুটিবসন্তের বিরুদ্ধে টিকা মানব বাঁদরবসন্ত সংক্রমণের বিরুদ্ধে সুরক্ষা প্রদান করে বলে ধরে নেওয়া হয়, কারণ তারা ঘনিষ্ঠভাবে সম্পর্কিত ভাইরাস এবং টিকাটি পরীক্ষামূলক প্রাণঘাতী মাঙ্কিপক্স থেকে প্রাণীদের রক্ষা করে।  এটি মানুষের মধ্যে চূড়ান্তভাবে প্রদর্শিত হয়নি কারণ গুটিবসন্ত নির্মূলের পর নিয়মিত গুটিবসন্তের টিকা দেওয়া বন্ধ করে দেওয়া হয়।
গুটিবসন্তের টিকা আফ্রিকায় পূর্বে টিকা দেওয়া ব্যক্তিদের মধ্যে বাঁদরবসন্তের ঝুঁকি কম বলে রিপোর্ট করা হয়েছে। উন্মুক্ত জনসংখ্যার মধ্যে বসন্ত ভাইরাস অনাক্রম্যতা হ্রাস বাঁদরবসন্ত বিস্তারের একটি কারণ। ১৯৮০ সালের আগে যারা গুটিবসন্তের টিকা দেওয়া বন্ধ করে দেওয়া হয়ে তাদের মধ্যে ক্রস-প্রতিরক্ষামূলক অনাক্রম্যতা হ্রাসের জন্য এবং টিকা না দেওয়া ব্যক্তিদের ধীরে ধীরে ক্রমবর্ধমান অনুপাতের জন্য দায়ী করা হয়।
ইউনাইটেড স্টেটস রোগ নিয়ন্ত্রণ ও প্রতিরোধ কেন্দ্র (সিডিসি) সুপারিশ করে যে বাঁদরবসন্তের প্রাদুর্ভাবের তদন্তকারী এবং সংক্রামিত ব্যক্তি বা প্রাণীদের যত্ন নেওয়ার সাথে জড়িত ব্যক্তিদের বাঁদরবসন্ত থেকে রক্ষা করার জন্য একটি গুটিবসন্তের টিকা গ্রহণ করা উচিত। যে সমস্ত ব্যক্তি বা প্রাণীর সাথে ঘনিষ্ঠ বা ঘনিষ্ঠ যোগাযোগ রয়েছে তাদের বাঁদরবসন্ত নিশ্চিত হওয়া উচিত তাদেরও টিকা দেওয়া উচিত।
সিডিসি অপ্রকাশিত পশুচিকিৎসক, ভেটেরিনারি স্টাফ বা পশু নিয়ন্ত্রণ কর্মকর্তাদের জন্য প্রাক-এক্সপোজার টিকা দেওয়ার সুপারিশ করে না, যদি না এই ধরনের ব্যক্তিরা মাঠ তদন্তে জড়িত থাকে।
সিডিসি সুপারিশ করে যে স্বাস্থ্যসেবা প্রদানকারীরা একজন সংক্রামিত ব্যক্তির যত্ন নেওয়ার আগে ব্যক্তিগত সুরক্ষামূলক সরঞ্জামের ( পিপিই ) সম্পূর্ণ সেট ব্যবহার করে। এর মধ্যে একটি গাউন, মাস্ক, চশমা এবং একটি ফিল্টারিং ডিসপোজেবল রেসপিরেটর (যেমন: এন৯৫ মাস্ক ) অন্তর্ভুক্ত রয়েছে। একজন সংক্রামিত ব্যক্তিকে বিশেষভাবে একটি নেতিবাচক বায়ুচাপের ঘরে বা কমপক্ষে একটি ব্যক্তিগত পরীক্ষার কক্ষে বিচ্ছিন্ন করা উচিত যাতে অন্যদের সম্ভাব্য যোগাযোগ থেকে দূরে রাখা যায়।
চিকিৎসা
ইউরোপীয় ইউনিয়ন এবং মার্কিন যুক্তরাষ্ট্রে, বাঁদরবসন্ত সহ বেশ কয়েকটি বসন্তরোগ চিকিৎসার জন্য টেকোভিরিম্যাট অনুমোদিত। বিএমজে সর্বোত্তম অনুশীলন সহায়ক যত্নের ( অ্যান্টিপাইরেটিক, তরল ভারসাম্য এবং অক্সিজেনেশন সহ) পাশাপাশি প্রয়োজনে প্রথম সারির ভাইরাসবিরোধী চিকিৎসা হিসাবে টেকোভিরিম্যাট বা গুটিবসন্ত চিকিৎসাব্রিনসিডোফোভিরকে সুপারিশ করে। যথাক্রমে মাধ্যমিক ব্যাকটেরিয়া বা ভেরিসেলা জোস্টার সংক্রমণ সন্দেহ হলে অভিজ্ঞতামূলক অ্যান্টিবায়োটিক থেরাপি বা অ্যাসিক্লোভির ব্যবহার করা যেতে পারে।
কারণসমূহ
মানুষ এবং প্রাণী উভয়ের মধ্যেই বাঁদরবসন্ত বাদরবসন্ত ভাইরাসের সংক্রমণের কারণে ঘটে - অর্থোপক্সভাইরাস, পক্সভিরিডে পরিবারের একটি ডাবল-স্ট্র্যান্ডেড ডিএনএ ভাইরাস । ভাইরাসটি প্রধানত মধ্য ও পশ্চিম আফ্রিকার ক্রান্তীয় অতিবৃষ্টি অরণ্য অঞ্চলে পাওয়া যায়। ভাইরাসটি কঙ্গো বেসিন এবং পশ্চিম আফ্রিকান ক্লেডে বিভক্ত, ভৌগোলিক এলাকার সাথে মিলে যায়।
বাঁদরবসন্ত বেশিরভাগ মানুষের ক্ষেত্রে সংক্রামিত প্রাণী থেকে অর্জিত হয়, যদিও সংক্রমণের পথটি অজানা থাকে। ভাইরাসটি ভাঙা ত্বক কোষ, শ্বাসতন্ত্র বা চোখ, নাক বা মুখের শ্লেষ্মা ঝিল্লির মাধ্যমে শরীরে প্রবেশ করে বলে মনে করা হয়। একবার একজন মানুষ সংক্রামিত হলে, অন্য মানুষের কাছে সংক্রমণ সাধারণ, পরিবারের সদস্যদের এবং হাসপাতালের কর্মীদের সংক্রমণের বিশেষ ঝুঁকি থাকে।
মানুষ থেকে মানুষে সংক্রমণ প্রাথমিকভাবে সংক্রামিত বিষয়ের সাথে ঘনিষ্ঠ যোগাযোগের মাধ্যমে ঘটে বলে মনে করা হয়। যৌন মিলনের সময় সংক্রমণ ঘটছে এমন ইঙ্গিত রয়েছে। পশু-থেকে-মানুষে সংক্রমণ ঘটতে পারে কামড় বা আঁচড়ের মাধ্যমে, ঝোপের মাংসের প্রস্তুতি, শরীরের তরল বা ক্ষত উপাদানের সাথে সরাসরি যোগাযোগ, বা ক্ষত উপাদানের সাথে পরোক্ষ যোগাযোগ, যেমন দূষিত বিছানার মাধ্যমে।
মানুষের কামড়ের মাধ্যমে, বা সংক্রামিত প্রাণীর শারীরিক তরলগুলির সাথে সরাসরি যোগাযোগের মাধ্যমে একটি প্রাণী দ্বারা সংক্রামিত হতে পারে। ভাইরাসটি মানুষ থেকে মানুষে, শ্বাসযন্ত্রের (বায়ুবাহিত) যোগাযোগের মাধ্যমে বা সংক্রামিত ব্যক্তির শারীরিক তরলের সংস্পর্শেও ছড়িয়ে পড়তে পারে। সংক্রমণের ঝুঁকির কারণগুলির মধ্যে একটি বিছানা বা ঘর ভাগ করে নেওয়া বা সংক্রামিত ব্যক্তির মতো একই পাত্র ব্যবহার করা অন্তর্ভুক্ত। একটি বর্ধিত সংক্রমণ ঝুঁকি মৌখিক শ্লেষ্মায় ভাইরাসের প্রবর্তনের সাথে জড়িত কারণগুলির সাথে যুক্ত।
বাঁদরবসন্তের লক্ষণগুলি সংক্রমণের ৫ থেকে ২১ দিন পরে দেখা যায়। ২০২২ এর প্রাদুর্ভাবের জন্য দায়ী ধকলটির সংক্রমণ সম্পর্কে আরও গবেষণা চলছে, তবে এটি পশ্চিম আফ্রিকান ক্লেডের অন্যান্য ধকল থেকে আলাদা বলে মনে করা হয় না।
জলাধার
বানর ছাড়াও, ভাইরাসটি গাম্বিয়ান পাউচড ইঁদুর (ক্রিসেটোমিস গ্যাম্বিয়ানাস), ডরমাইস (গ্রাফিউরাস এসপিপি ) এবং আফ্রিকান কাঠবিড়ালি ( হেলিওসিউরাস এবং ফানিসিউরাস ) পাওয়া যায় । খাদ্য হিসাবে এই প্রাণীদের ব্যবহার মানুষের মধ্যে সংক্রমণের একটি গুরুত্বপূর্ণ উৎস হতে পারে।
বাঁদরবসন্তের জন্য কোন নির্দিষ্ট জলাশয় পাওয়া যায়নি। নামের বিপরীতে বানর একটি প্রধান জলাধার নয়। এটা বিশ্বাস করা হয় যে আফ্রিকান ইঁদুর, যেমন উপরে তালিকাভুক্ত, প্রকৃত জলাধার হিসেবে কাজ করে।
রাধাগোবিন্দ কর মেডিক্যাল কলেজ ও হাসপাতাল
ইতিহাস
thumb|right|255px|ডঃ [[রাধাগোবিন্দ কর ক্যালকাটা মেডিক্যাল স্কুলের প্রতিষ্ঠাতা ও প্রথম সম্পাদক]]
ক্যালকাটা মেডিক্যাল স্কুল
১৮৮৬ খৃষ্টাব্দে যুক্তরাজ্যর এডিনবরা বিশ্ববিদ্যালয় থেকে চিকিৎসাশাস্ত্রে উচ্চশিক্ষা সমাপ্ত করে ডঃ রাধাগোবিন্দ কর ভারতে ফিরে আসলে কলিকাতায় একটি জাতীয় চিকিৎসা প্রতিষ্ঠান তৈরীর উদ্দেশ্যে তিনি একটি বৈঠক আহ্বান করেন। ঐ সালের ১৮ অক্টোবর ডঃ মহেন্দ্রনাথ ব্যানার্জী, ডঃ অক্ষয় কুমার দত্ত, ডঃ বিপিন বিহারী মৈত্র, ডঃ এম্. এল. দে, ডঃ বি. জি ব্যানার্জী এবং ডঃ কুন্দন ভট্টাচার্য্যের মত কলিকাতার বিখ্যাত চিকিৎসকদের উপস্থিতিতে ঐ বৈঠকে ব্রিটিশ শাসকদের অধীনে সরকারি প্রতিষ্ঠান থেকে পৃথক একটি মেডিক্যাল স্কুল স্থাপনের সিদ্ধান্ত হয়। এই সিদ্ধান্ত থেকে ১৬১, বৈঠকখানা বাজার রোডে  ক্যালকাটা স্কুল অব মেডিসিন  প্রতিষ্ঠিত হয় এবং শীঘ্রই ১১৭, বৌবাজার স্ট্রীটে স্থানান্তরিত হয়। ডঃ জগবন্ধু বসু এই প্রতিষ্ঠানের প্রথম সভাপতি এবং ডঃ রাধাগোবিন্দ কর প্রথম সম্পাদক নির্বাচিত হন। পঠনপাঠনের জন্য সরকারী ক্যাম্পবেল মেডিক্যাল স্কুলের চিকিৎসা পাঠ্যক্রম গৃহীত হয়। বাংলা ভাষাকে শিক্ষাদানের মাধ্যম হিসেবে স্থির করা হয়। এবং পঠন পাঠনের সময়কাল নির্ধারিত হয় ৩ বছর। ১৮৮৭ খৃষ্টাব্দের আগস্ট মাসে এই স্কুলের নাম পরিবর্তন করে ক্যালকাটা মেডিক্যাল স্কুল  রাখা হয় এবং ১৮৮৯ খৃষ্টাব্দে ডঃ লাল মাধব মুখার্জী ক্যালকাটা মেডিক্যাল স্কুল ব্যবস্থাপনা কমিটির সভাপতি এবং ডঃ রাধাগোবিন্দ কর সম্পাদক নির্বাচিত হন। সেই সময় ছাত্ররা ১৮৭৪ খৃষ্টাব্দে প্রতিষ্ঠিত মেয়ো হাসপাতালে তাদের প্রশিক্ষণ নিতেন। ১৮৯৭ খৃষ্টাব্দে এই স্কুল কলকাতা বিশ্ববিদ্যালয়ের বিজ্ঞান কলেজের নিকটে ২২৮, আপার সার্কুলার রোডে স্থানান্তরিত করা হয়।
দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল
১৯০৪ খৃষ্টাব্দে ক্যালকাটা মেডিক্যাল স্কুল এবং কলেজ অব ফিজিসিয়ানস অ্যান্ড সার্জেন্স অব বেঙ্গল এই দুই প্রতিষ্ঠানকে একত্রীভূত করে  দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল  নাম দেওয়া হয়। মেডিক্যাল স্কুলটিতে বাংলা মাধ্যমে ৪ বছরের পাঠ্যক্রম এবং কলেজে ইংরেজি মাধ্যমে ৫ বছরে পাঠ্যক্রম চালু করা হয়।
এই বছর বাবু মানিকলাল শীলে র দান করা ১২,০০০ টাকায় পান্নালাল শীল বহির্বিভাগ ভবন নির্মিত হয় এবং স্যার অ্যাণ্ড্রুজ হেন্ডারসন লেইথ ফ্রেজার এর উদ্বোধন করেন। এই ভবনের তহবিলে কাশিমবাজারের বাহাদুর মহারাজা মনীন্দ্র চন্দ্র নন্দী ১৫,০০০ টাকা এবং বাবু রামচরণ ভর ১০,০০০ টাকা দান করে সমৃদ্ধ করেন। ১০,০০০ টাকার একটি অনুদান বঙ্গ সরকার থেকে প্রাপ্ত হয়েছিল।
১৯০৯ খৃষ্টাব্দে অ্যালবার্ট ভিক্টর হাসপাতাল ভবন এর দ্বিতীয় তলা পোস্তা রাজপরিবারের রাণী কস্তুরীর ৩৭,০০০ টাকা অনুদানের মাধ্যমে নির্মিত হয় এবং শয্যা সংখ্যা ১০০ অব্দি বৃদ্ধি পায়। কর্তৃপক্ষের পরিষেবার প্রশংসাচিহ্ন হিসেবে ৫,০০০ টাকা অনুদান করে এর উদ্বোধন করেন বাংলার তৎকালীন লেফটনেন্ট গভর্নর স্যার এডওয়ার্ড বেকার।
১৯০৯ খৃষ্টাব্দে বাবু দেবপ্রসন্ন ঘোষ ২০,০০০ টাকা, ১৯১০ খৃষ্টাব্দে মন্মথ ভট্টাচার্য্য স্মারক কমিটি ৯,০০০ টাকা এবং সম্রাট এডওয়ার্ড স্মারক কমিটি ১৭,৫০০ টাকা দান করে। ১৯১১ খৃষ্টাব্দে সম্রাট পঞ্চম জর্জ এবং সাম্রাজ্ঞী মেরী তাঁদের ভারত ভ্রমণকালে ৫,০০০ টাকা দান করেন।
বেলগাছিয়া মেডিক্যাল কলেজ
thumb|right|255px|বেলগাছিয়া মেডিক্যাল কলেজের উদ্বোধন ১৯১৬ খৃষ্টাব্দের ৫ই জুলাই দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গলের নাম পরিবর্তন করে  বেলগাছিয়া মেডিক্যাল কলেজ  রাখা হয়। এই কলেজের উদ্বোধন করেন তৎকালীন বাংলার গভর্নর লর্ড কারমাইকেল। ১৯১৭ খৃষ্টাব্দে রাজা ডি. এন. মল্লিক বহির্বিভাগ ভবন নির্মিত হয়।
কারমাইকেল মেডিক্যাল কলেজ
১৯২১ খৃষ্টাব্দে তৎকালীন বাংলার গভর্নর লর্ড রোনাল্ডসে শল্যচিকিৎসা ভবনের ভিত্তিপ্রস্তর স্থাপন করেন। এই ভবনের দ্বিতীয় তলা ২৮,০০০ টাকা খরচ করে নির্মিত হয়েছিল যার মধ্যে কাশীপুর চিৎপুর পৌ্রসভা ১০,০০০ টাকা দান করে। এর তৃতীয় তলে নির্মলেন্দু যক্ষ্মা স্বাস্থ্যালয় নির্মাণের জন্য রায় জ্ঞান চন্দ্র ঘোষের ১,০০,০০০ টাকা এবং ডঃ বিপিন বিহারী ঘোষ স্মারক সমিতির ১৪,০০০ টাকা অনুদান কাজে লাগে। ১৯৩৮ খৃষ্টাব্দে এর আরেকটি তল নির্মিত হয়।
১৯২৬ খৃষ্টাব্দে মৃতদেহ সংরক্ষণের জন্য একটি ঠান্ডা ঘর যুক্ত শারীরস্থান ভবনের নির্মাণের জন্য ৮১,৪০০ টাকা খরচ হয় যার মধ্যে ৫০,০০০ টাকা সরকার দান করে। ১৯৩২ খৃষ্টাব্দে বিশ্বম্ভর দত্ত শিশু অন্তর্বিভাগ ৪৪,১০০ টাকা ব্যয়ে প্রতিষ্ঠিত হয়। ১৯৩৮ খৃষ্টাব্দে লালবিহারী গাঙ্গুলীর ১,৬৯,০০০ টাকা অনুদানে তারক গাঙ্গুলী ভবন নির্মিত হয়।
thumb|right|255px|১৯৪১ খৃষ্টাব্দে স্যার [[নীলরতন সরকার দ্বারা রৌপ্য জয়ন্তী ভবনের ভিত্তিপ্রস্তর স্থাপন]] ১৯৩৩ খৃষ্টাব্দে ডঃ গিরীন্দ্রশেখর বসুর নেতৃত্বে এশিয়ার প্রথম সাধারণ হাসপাতাল মনোরোগ বিভাগ চালু হয়। এই কলেজে ১৯৩৭ খৃষ্টাব্দে দেশে প্রথম প্রাণরসায়ন বিভাগ এবং ১৯৩৮ খৃষ্টাব্দে হৃদরোগ বিভাগ চালু হয়। ১৯৪০ খৃষ্টাব্দে স্যার নীলরতন সরকার গবেষণা কেন্দ্র চালু হলে তার একতলায় প্রাণরসায়ন বিভাগ ও হৃদরোগ বিভাগকে স্থানিন্তরিত কর হয়।
১৯৩৫ খৃষ্টাব্দে ৪,৪৫,০০০ টাকা ব্যয়ে স্যার কেদারনাথ দাস প্রসূতি হাসপাতাল নির্মিত হয়, যার মধ্যে বাংলা সরকার ১,৫০,০০০ টাকা, কলকাতা পৌরসভা ৩৪,০০০ টাকা, রায়পুরের লর্ড সত্যেন্দ্র প্রসন্ন সিনহা ৩১,০০০ টাকা এবং তৎকালীন হায়দ্রাবাদের নিজাম সপ্তম আসফ জাহ ৩৫,০০০ টাকা অনুদান করেন।
১৯৪১ খৃষ্টাব্দে স্যার নীলরতন সরকার রৌপ্য জয়ন্তী ভবনের ভিত্তিপ্রস্তর স্থাপন করেন এবং এই সালে ২,১৪,০০০ টাকা ব্যয় করে পুরুষ শিক্ষার্থীদের জন্য ছাত্রাবাস নির্মিত হয়।
রাধাগোবিন্দ কর মেডিক্যাল কলেজ ও হাসপাতাল
স্বাধীনতার পরে ১৯৪৮ খৃষ্টাব্দের ১২ই মে এই কলেজের নাম পরিবর্তন করে এর রূপকার ডঃ রাধাগোবিন্দ করের নামে রাধাগোবিন্দ কর মেডিক্যাল কলেজ ও হাসপাতাল রাখা হয়।